tartuNLP/wikipedia-smugri-20251201 huggingface dataset:
Christian Plaziat

Christian Plaziat (s. 28. lokakuuta 1963 Lyon) on ranskalainen kymmenottelun Euroopan-mestari ja seitsenottelun sisäratojen maailmanmestari.
Plaziat sijoittui Utrechtin alle 20-vuotiaiden EM-kilpailuissa 1981 korkeushypyssä 12:nneksi. Hän voitti kymmenottelun Euroopan cupin B-finaalin 1985. Stuttgartin EM-kilpailuissa 1986 hän sijoittui kymmenottelussa seitsemänneksi. Seuraavana vuonna hän oli neljäs Rooman MM-kilpailuissa.
Plaziat sijoittui viidenneksi Soulin olympialaisissa 1988. Seuraavana vuonna hän voitti Euroopan cupin A-finaalin. Hän voitti Euroopan-mestaruuden Splitissä 1990 Ranskan ennätyspistein 8574. Tokion MM-kilpailuissa 1991 hän sijoittui yhdeksänneksi.
Plaziat teki seitsenottelun sisäratojen maailmanennätyksen 6289 pistettä Nogent-sur-Marnessa helmikuussa 1992. Hän paransi ennätyksen muutamaa viikkoa myöhemmin lukemiin 6418 voittaessaan sisäratojen Euroopan-mestaruuden Genovassa. Hän keskeytti kymmenottelun Barcelonan olympialaisissa 1992. Seuraavana vuonna hän sijoittui toiseksi Euroopan cupin superliigassa ja kuudenneksi Stuttgartin MM-kilpailuissa.
Plaziat voitti seitsenottelun sisäratojen Euroopan-mestaruuden Pariisissa 1994 pistein 6268. Hän voitti samana vuonna kymmenottelun Euroopan cupin superliigan ja oli neljäs Helsingin EM-kilpailuissa. Hän voitti seitsenottelun sisäratojen maailmanmestaruuden Barcelonassa 1995 pistein 6246. Saman vuoden Göteborgin MM-kilpailuissa hän sijoittui kuudenneksi. Atlantan olympialaisissa 1996 hän oli yhdestoista. Pariisin MM-hallikilpailuissa 1997 hän sijoittui viidenneksi.
Plaziat voitti Talencen kymmenottelun 1988, 1989, 1990, 1991 sekä sijoittui toiseksi 1987 ja 1993. Götzisin ottelun hän voitti 1989.
Lähteet: IAAF, Tilastopaja
Mordhau

Mordhau on hack and slash -tyylinen löyhästi keskiajan tyyliä noudattava moninpeli. Pelin on kehittänyt slovenialainen pelistudio Triternion tavoitteenaan tehdä taitopohjainen, laajasti pelaajan itsensä toiveiden mukaisesti muokattavissa oleva, kilpailullinen ja keskiaikaan sijoittuva peli, kuitenkaan uhraamatta hauskuutta historiallisuuden vuoksi: esimerkiksi pelaaja voi käyttää keskiajan kypärää päähineenään niin, ettei se haittaa pelaajan näköä, mutta lisää silti pelaajan pään suojausta. Mordhaun taistelujärjestelmä perustuu lähitaisteluihin, ja se pohjautuu löyhästi historiallisiin aseisiin ja tekniikoihin, kuten harhautuksiin, nuijiin ja aseiden vaihtelevaan käyttöön. Muita ominaisuuksia ovat pitkän kantaman aseet, piirityskoneet ja taistelu hevosen selästä käsin. Peli julkaistiin 29.4.2019 Steamissa.
Peli rahoitettiin osittain Kickstarter-kampanjan avulla vuonna 2017, missä se sai yli 300 000 dollaria.
Kehittäminen.
Peli toteutettiin Unreal Engine 4:llä.
Mordhaun kehittämisen aloitti Marko Grgurovič, slovenialainen tietojenkäsittelytieteiden tohtoriopiskelija Primorskan yliopistossa. Toinen slovenialainen kehittäjä ja kahdeksanhenkinen tiimi, jossa oli kehittäjiä, grafiikkasuunnittelijoita ja animoijia liittyivät myöhemmin kehittämään peliä Grgurovičin kanssa ja he muodostivat Triternionin. Marraskuussa 2017 yhtiö aloitti Kickstarter-kampanjan kerätäkseen varoja pelin kehittämistä varten. Kampanja sai pyydetyt varat alle vuorokaudessa. Peli julkaistiin 29.4.2019.
Vastaanotto.
Mordhau saavutti heti suurta suosiota, ja se myi yli 200 000 kappaletta alle viikossa. Se saavutti 500 000:n myydyn kappaleen rajapyykin 7.5.2019, ja saavutti Steamin myydyimpien pelien listan. Pelipalvelimet kaatuilivat pian julkaisun jälkeen, sillä ne eivät pystyneet käsittelmään odottamattoman suurta, jopa 60 000:n samanaikaista pelaajaa. 
Arvostelijat kehuivat peliä vuolaasti sen taistelujärjestelmästä ja grafiikoista.
Anni Nupponen

Anni Nupponen (s. 1981) on tamperelainen kirjailija. Hän kirjoittaa romaaneja, lyhytproosaa ja novelleja, genrenään niin fantasia, steampunk kuin tulevaisuusscifikin. Hänen vuonna 2008 ilmestynyt esikoisromaaninsa "Nainen ja kuningas" sai vuoden parhaalle fantasiaromaanille myönnettävän "Kuvastaja"-palkinnon vuonna 2009.
Atorox-palkinto vuoden parhaasta spefinovellista jaettiin Nupposelle vuonna 2013.
Frostpunk

Frostpunk on 11 bit studiosin kehittämä ja julkaisema kaupunginrakennus- ja selviytymispeli. Peli on julkaistu Windowsille huhtikuussa . Peli julkaistiin PlayStation 4:lle ja Xbox Onelle loppuvuodesta 2019. 
Juoni.
Peli sijoittuu vaihtoehtohistorialliseen vuoteen 1886, jossa Krakataun ja Tamboran purkautuminen sekä auringon himmeneminen muiden tuntemattomien tekijöiden kera aiheuttavat maailmanlaajuisen ydintalven. Tämä puolestaan johti maailmanlaajuiseen viljelykasvien ja miljoonien ihmisten kuolemaan. Tapahtuma ajoittuu suunnilleen samaan aikaan historialliseen vuoden 1883 Krakataun tulivuorenpurkauksen kanssa, mikä johti ilmaston viilenemiseen. Tästä johtuen brittiläiset viranomaiset rakensivat monia rakennuksia, joita kutsutaan "generaattoreiksi" hiiltä runsaasti sisältävään pohjoiseen. Niiden on tarkoitus toimia kaupunkien keskustana etelästä tuleville ilmastopakolaisille. Pelaaja toimii tällaisen generaattorin ympärille rakennetun kaupungin johtajana, ja tämän tulee hallinnoida resursseja kaupungin selviytymisen varmistamiseksi. Pelissä on tällä hetkellä kolme skenaariota kera yhden lisäskenaarion, minkä saa ilmaisen lisäsisällön kautta. Jokainen skenaario tulee omilla tarinoillaan.
Pelaaminen.
Pelaajan hahmo aloittaa muutamalla pienellä tarvikevarastolla, joilla pelaajan tulee rakentaa kaupunkiansa, sekä pienellä selviytyjäjoukolla joka koostuu työntekijöistä ja insinööreistä. Pelaajan täytyy kerätä hiiltä, puuta ja ruokaa pitääkseen yhteisönsä lämpimänä ja terveenä keskellä jatkuvasti vaihtelevia lämpötiloja. Sää ja poliittiset myllerrykset voivat saada kansalaiset haluttomiksi tekemään töitä. Pelaaja voi käyttää lakeja, kuten lapsityövoiman salliminen tai työntekijöiden pakottaminen vuorokauden kestäviin työvuoroihin, mutta myös kehittää parempaa terveydenhuoltoa esimerkiksi proteeseilla säädelläkseen yhteisönsä tuotteliaisuutta, mikä puolestaan saattaa kasvattaa tyytymättömyyttä. Työpajan rakentaminen antaa pelaajan tutkia teknologioita jotka voivat esimerkiksi tehdä kaupungista tehokkaamman tai mahdollisuuden tiedustella ympäröivää erämaata, josta saattaa löytyä lisää selviytyjiä ja resursseja.
Kehittäminen.
Peli paljastettiin elokuussa 2016. Kehittäjät pyrkivät alun perin julkaisemaan pelin loppuvuodesta 2017, mutta pelin julkaisua lykättiin 24. huhtikuuta 2018 asti. Peli julkaistiin PlayStation 4:lle ja Xbox Onelle loppuvuodesta 2019.
Vastaanotto.
Pelillä on Metacritic-kerääjäsivustolla 84/100 pistettä. 
Palkinnot.
Peli on ollut ehdolla parhaana strategiapelinä Game Critics Awards:issa.
Peli on ollut ehdolla parhaasta visuaalisesta suunnittelusta Golden Joystick Awards:issa
Peli on ollut ehdolla parhaana strategiapelinä The Game Awards 2018:ssa.
Myynti.
Peli myi yli 250 000 kappaletta kolmen päivän sisällä julkaisustaan ja yli 1,4 miljoonaa vuodessa.
Nupponen

Nupponen on muun muassa seuraavien suomalaisten henkilöiden sukunimi:
Unbound (albumi)

Unbound on Sargeistin viides studioalbumi, joka julkaistiin 11. lokakuuta 2018.
Suojelusenkeli – Joulun klassikot 2

Suojelusenkeli – Joulun klassikot 2 on Jarkko Aholan joulualbumi, joka julkaistiin 14. marraskuuta 2014. Se nousi Suomen virallisen listan neljännelle sijalle.
Romanssi (Jarkko Aholan albumi)

Romanssi on Jarkko Aholan albumi, joka julkaistiin 18. marraskuuta 2016. Se nousi neljännellä listaviikollaan Suomen virallisen listan ensimmäiselle sijalle ja pysyi listalla yhteensä 25 viikkoa.
Mä tuun sun luo

Mä tuun sun luo on Jarkko Aholan albumi, joka julkaistiin 4. toukokuuta 2018. Se debytoi Suomen virallisen listan toisella sijalla, sekä fyysisten albumien listan ensimmäisellä sijalla.
Kylmäverisesti (elokuva)

Kylmäverisesti ("In Cold Blood") on Richard Brooksin tuottama, käsikirjoittama ja ohjaama yhdysvaltalainen draamaelokuva vuodelta 1967. Se perustuu Truman Capoten kirjoittamaan samannimiseen kirjaan, joka tutkii Kansasin osavaltion Holcombissa 1959 tapahtunutta nelihenkisen maanviljelijäperheen murhaa.
Näytellyn dokumentin tyyliin rakennettu mustavalkoinen elokuva vaihtelee näkökulmaa ja käyttää paljon takaumia tapauksen selvittämiseen. Murhaajaparin näyttelijöiksi valittiin tuntemattomat nuorukaiset, vaikka tuotantoyhtiö ehdotti nimekkäiden filmitähtien käyttöä. Kuvauspaikkoina käytettiin aitoja ympäristöjä, jopa samaa taloa missä murhat tapahtuivat.
Kirjailija Truman Capote osallistui aktiivisesti elokuvan tekoon ja sanoi olevansa siihen erittäin tyytyväinen.
Vastaanotto.
"Kylmäverisesti" sai neljä Oscar-ehdokkuutta ja parhaan elokuvan Golden Globe -ehdokkuuden, muttei voittanut yhdessäkään kategoriassa. National Board of Review of Motion Pictures palkitsi Brooksin parhaana ohjaajana.
Elokuva otettiin vuonna 2008 mukaan Yhdysvaltojen National Film Registryyn. "The New York Timesin" kriitikot valitsivat sen vuonna 2004 yhdeksi kaikkien aikojen tuhannesta parhaasta elokuvasta maailmassa.
Ääniraita.
Elokuvan ääniraidan on tehnyt Quincy Jones.
Bat Yam

Bat Yam () on kaupunki Israelissa Tel Avivin hallintoalueella maan keskiosassa Välimeren rannikolla. Kaupunki on osa Tel Avivin metropolialuetta ja se on perustettu vuonna 1926. Vuoden 2017 lopussa kaupungin asukasluku oli 128 655.
Maantiede.
Bat Yam sijaitsee Israelin keskiosassa Välimeren rannikolla Tel Avivin metropolialueella. Tel Avivin kaupunki sijaitsee Bat Yamista pohjoiseen, Holon idässä ja Rishon LeZion etelässä.
Historia.
Nykyinen Bat Yam perustettiin vuonna 1926, jolloin paikalle muutti 24 uskonnollista juutalaisperhettä. Tuolloin Bat Yam sijaitsi vielä erillään alueen muista juutalaisista keskuksista. Paikan alkuperäinen nimi oli "Bayit va-Gan", eli vapaasti kääntäen "koti ja puutarha". Bat Yamin juutalaiset siirtolaiset pakenivat Tel Aviviin Palestiinan arabien kapinoidessa vuonna 1929 ja he palasivat paikalle tilanteen rauhoituttua vuonna 1931. Vuonna 1933 paikalle muutti uusia juutalaisia siirtolaisia Saksasta ja vuonna 1937 paikka sai nykyisen nimensä Bat Yam eli "meren tytär". 
Israelin itsenäisyyssodan syttyessä vuonna 1948 Bat Yamin asukasluku oli noin 1 000 ja paikkakunta oli kiivaiden taistelujen kohde. Kaupungin asukasluku kasvoi huomattavasti Israelin itsenäistymistä seuranneen juutalaisen siirtolaisuuden tuloksena. Bat Yamista tuli hallinnollisesti kaupunki vuonna 1958. 
Talous.
Bat Yamissa on esimerkiksi elintarviketeollisuutta. Kaupungissa tuotetaan esimerkiksi olutta, muita juomia ja jäätelöä. Elintarviketeollisuus on ollut kaupungin tärkein työllistäjä. Kaupungissa on myös erilaisia virkistyspalveluja, museoita ja taidegallerioita. Bat Yam on myös tärkeä julkaisutoiminnan keskus.
Väestö.
Israelin tilastokeskuksen mukaan Bat Yamin asukasluku oli vuoden 2017 lopussa 128 655. Vuonna 1953 asukkaita oli noin 10 000, vuonna 1967 62 000 ja vuonna 2002 133 900. Monet kaupungin nykyisistä asukkaista ovat siirtolaisia entisen Neuvostoliiton alueelta sekä siirtolaisia Syyriasta ja Etiopiasta.
Helix (albumi)

Helix on metallimusiikkiyhtye Amaranthen viides albumi, joka julkaistiin 19. lokakuuta 2018.
Lars Skalm

Lars (Lasse) Skalm (alkujaan muodossa "Lorentz Skallme"; syntynyt n. 1430, mahdollisesti Paraisilla) oli keskiajalla elänyt Rövarnäsin kartanon herra, kauppias ja Turun pormestari. Hän kuului Skalmin sukuun, joka oli aateloitu hänestä alkaen.
Larsin isästä ei ole täyttä varmuutta, mutta hän saattoi olla Paraisten Atussa elänyt Jöns Bengtsson Skallme ja mahdollisesti ammatiltaan kauppias. Vanhempien kuoltua Lars muutti nuorella iällä naimattoman ja lapsettoman setänsä luokse asumaan, joka kasvatti häntä kuin omaa poikaansa. Setä oli antanut yhden laivan Larsille omaksi, ja jo nuorena merenkulkuun perehtynyt oli lähtenyt laivalla Itämerelle harjoittamaan kaupankäyntiä, joihin kuului tervan, turkiksen ja puutavaran toimittaminen Hansakaupunkeihin.
Kun Ruotsissa puhkesi kapina vuonna 1457, tarjoutui Skalm auttamaan kuningas Kristian I:stä kapinan kukistamisessa kuljettamalla kuninkaan joukkoja ja tarvikkeita laivallaan meren yli. Kiitokseksi kuningas antoi vuonna 1461 Skalmille aatelisarvon ja kolme tilaa Paraisilta Atun saarelta. Näin kuningas kirjoittaa Skalmille annetussa aateliskirjeessä: 
Larsin setä kuoli neljä vuotta myöhemmin ja Lars oli ainoa perijä. Tämän jälkeen hän rakensi talon Rövarnäsille ja ryhtyi lahjoittamaan rahaa Sauvon kirkon rakentamiselle, joka valmistui 1472. Kunnianosoituksena Skalmia kohtaan hänen sukunsa vaakuna asetettiin kirkon eteen ja Skalmin kuva maalattiin alttarin takana olevaan seinään polvistumaan Pyhälle Laurille, jolle kirkko oli pyhitetty.
Vuosien 1501–1502 aikana Skalm toimi Turun pormestarina. Pormestarin virassa ollessaan hän asui pääsääntöisesti Korppoolaismäellä omistamassaan maatilallaan, vaikka välillä kävikin Rövarnäsillä.
Skalm avioitui ja sai avioliittonsa aikana kaikkiaan neljä poikaa: Anders (s. 1460), Hans (s. 1465), Dan (s. 1467) ja Erik (s. 1480). Kaikista pojista tuli myös perheellisiä.
Kauppaliitto

Kauppaliitto on eräänlainen hallitustenvälinen sopimus, jossa kaupan esteitä (tullitariffit ja muut) vähennetään tai poistetaan osanottajavaltioiden joukossa. Hallitustenvälisessä järjestössä hallitusten välillä on usein kauppaliitto.
Kauppaliitot voivat olla useiden valtioiden välisiä (kuten Pohjois-Amerikan vapaakauppasopimus) tai kuulua osana alueelliseen organisaatioon (kuten Euroopan unioni) erillisinä sopimuksina. Riippuen taloudellisen yhdentymisen tasosta kauppaliitot voidaan luokitella etuoikeutetuiksi menekkialueiksi, vapaakauppa-alueiksi, tulliliitoiksi, yhteismarkkinoiksi tai taloudellisiksi ja rahaliitoiksi. 
Alueellisten kauppaliittojen vertailu.
1kaikki jäsenet eivät vielä osallistu
2 sisältää tuotteet, palvelut, puhelinliikenteen, liikenteen (rautatie), energian
3 ehdotettu tuotteet, palvelut, puhelinliikenteen, liikenteen (rautatie), energian
4 arkaluonteisia tuotteita, jotka katetaan vuodesta 2019 alkaen 
5 Vain "oikeutetut henkilöt" ja yhden vuoden kesto.
Valuva taivas (elokuva)

Valuva taivas ("Liquid Sky") on Slava Tsukermanin Yhdysvalloissa tuottama, käsikirjoittama ja ohjaama kokeellinen tieteiselokuva vuodelta 1982.
Slava Tsukerman (s. 1940) on Moskovassa syntynyt elokuvantekijä, koulutukseltaan rakennusinsinööri, joka loikkasi vuonna 1973 Neuvostoliitosta länteen tehtyään synnyinmaassaan läpi 1960-luvun useita kokeellisia lyhytelokuvia. Yhdysvalloissa tehty "Valuva taivas" ei ole tavanomainen juonielokuva, vaan sisältää tieteistarinan ohella amerikkalaisiin elämänilmiöihin kohdistuvaa kritiikkiä.
Juoni.
New Yorkiin laskeutuvat, heroiinille persot humanoidit varastavat kaupungin asukkailta orgasmin aikana aivoihin kertyvän nesteen, jolloin ihmiset kuolevat.
Vastaanotto.
Elokuva keräsi erikois- ja yleisönpalkintoja Brysselin, Cartagenan, Montrealin ja Sydneyn elokuvafestivaaleilla. Siitä tuli Yhdysvalloissa kulttielokuva, mutta tekijä Tsukerman katosi julkisuudesta..
"Valuva taivas" julkaistiin suomeksi tekstitettynä VHS-videona 1984, ja teatterilevitykseen sen toi Cinema Mondo Oy 1992. "Video-oppaassa" vuodelta 1994 Bello Romano kehui elokuvaa huikean omaperäiseksi pienen budjetin scifitarinaksi, jossa psykedeelinen ja camp vuorottelevat hämmästyttävästi. Hän antoi elokuvalle neljä tähteä viidestä, mikä vastaa sanallista arviota ”erinomainen”. "Helsingin Sanomien" Pertti Avola kirjoitti elokuvan VHS-videojulkaisun yhteydessä "Valuvan taivaan" olevan elokuvana yhtä ilmeetön ja unelias kuin henkilönsäkin: ”Tapahtumilla ei ole paljon väliä. Kaikki keskittyy miljööseen, eleisiin ja tunnelmaan.” Hän piti elokuvan suomeksi tekstitettyä videojulkaisua pienenä kulttuuritekona.
Kotikatu (yritys)

Kotikatu Oy (entiseltä toiminimeltään KH Kiinteistöpalvelut Oy) on suomalainen kiinteistöpalveluita tarjoava yritys.
Kotikatu syntyi vuonna 1989 pienestä kiinteistöhuoltoyhtiöstä. Toinen yrityksen perustajista, Kimmo Helasuo, oli tehnyt armeijalomien aikana lumitöitä kiinteistöhuoltoyrityksessä. 
Armeijan jälkeen Helasuo auttoi ystäväänsä Timo Kaislaa helsinkiläisessä autopesulassa, kunnes he vuonna 1989 päättivät perustaa Kaisla &amp; Helasuo Oy:n, nykyisen Kotikadun ensimmäisen yksikön.
Ensimmäisen toimintavuoden jälkeen yrityksellä oli asiakkaana kymmenkunta taloa ja he palkkasivat ensimmäisen työntekijänsä.
Toimintaa kasvatettiin ottamalla mukaan uusia pieniä kiinteistönhuoltoyrittäjiä, joille annettiin omat toiminta-alueensa - olihan asiakkaille tärkeää olla yhteydessä omaan, tuttuun ja läheiseen paikallisyksikköön. Ensimmäisten joukossa mukaan tuli Matti Lukkari, jonka yritys fuusioitui kokonaisuuteen vuonna 1995.
Tämä paikallinen malli on edelleenkin olennainen osa Kotikadun toimintamallia, sillä toiminta on organisoitu alkuvuosien tavoin edelleen paikallisyksiköihin.
Syyskuussa 2020 Kotikatu ja PHM Group yhdistyivät samaan konserniin, jonka pääomistaja on norjalainen pääomasijoitusyhtiö Norvestor.
Tänä päivänä Kotikatu on osa PHM Groupia. PHM Group on pohjoismainen kiinteistöpalvelukonserni, jonka tehtävä on pitää huolta ihmisistä pitämällä huolta heidän asuinympäristöstään. PHM Group koostuu paikallisista yhtiöistä.
Mala Fama, Buena Vidha

Mala Fama, Buena Vidha on meksikolaisen räppärin Dhariuksen toinen albumi, joka julkaistiin 22. kesäkuu 2018.
Jet2.com

Jet2.com on brittiläinen charter-yhtiö. Yhtiö on Britannian kolmanneksi suurin. Kyseinen yritys on lentänyt lomalentoja Lappiin. Jet2 lentää monilta Britannian lentokentiltä (esim. Manchester, Liverpool ja Lontoon Stansted) eri Euroopan maihin.
Laivasto.
Laivaston keski-ikä elokuussa 2022 on 15,2 vuotta.
Jet2Holidays.
Jet2Holidays on Jet2:n tytäryhtiö, joka keskittyy lomalentoihin Kanariansaarille, Espanjaan, Kreikkaan ja Turkkiin. Helmikuussa 2023 Jet2Holidays ohitti TUIn, ja siitä tuli Britannian suurin turistilentoyhtiö. Se perustettiin vuonna 2007.
Nick Srnicek

Nick Srnicek (s. 1982) on kanadalainen filosofi ja vasemmistolainen yhteiskunnallinen ajattelija, joka on keskittynyt jälkikapitalistiseen yhteiskuntaan ja alustatalouteen. Jälkikapitalistista yhteiskuntaa Srnicek pitää sellaisena, jossa ihmisten ei enää ole pakko tehdä työtä. Alustoja Srnicek on kuvannut uutena kapitalismin muotona, alustakapitalismina, joka on Srnicekin mielestä mullistus kapitalististen yritysten toiminnan kannalta ja kapitalististen yritysten vuorovaikutuksessa kansantalouden kanssa. Srnicekin mielestä alustat ovat haaste jälkikapitalistiseen yhteiskuntaan siirtymisen visioissa. Srnicekin mielestä nykyvasemmisto on lukkiutunut pysähtyneeseen politiikkaan, ja Srnicek kannattaa nykyvasemmiston uudistamista sen kautta että vasemmisto alkaa ajamaan perustuloa.
Etnografinen näyttely

Etnografiset näyttelyt olivat näyttelyitä, joita järjestettiin siirtomaakaudella. Näyttelyissä oli näytteillä eri alueiden alkuasukkaita samantapaisesti kuin eläintarhoissa. Ihmistarhojen pääkaupunki oli Lontoo. Ranskassa Pariisissa oli siirtomaanäyttely "Exposition coloniale internationale", jossa oli myös ihmistarhoja. Pariisin siirtomaanäyttely suljettiin vuonna 1931. Etnografisissa näyttelyissä Australian aboriginaaleja ja Afrikan mustia kuvattiin kannibaaleiksi. Tästä on käytetty nimitystä pseudo-etnografinen.
The Great War

The Great War on ruotsalaisen power metal -yhtyeen Sabatonin yhdeksäs studioalbumi, joka julkaistiin 19. heinäkuuta 2019.
Dominion (HammerFallin albumi)

Dominion on ruotsalaisen power metal -yhtyeen HammerFallin yhdestoista studioalbumi, joka julkaistiin 16. elokuuta 2019.
May’n

May’n (, oik. , s. 21. lokakuuta 1989 Nagoya, Aichi) on japanilainen laulaja. Hän oli Universal Music Japan levymerkillä mutta siirtyi Victor Entertainmentille.
Epäilyttäviä suhteita

Epäilyttäviä suhteita ("Internal Affairs") on Mike Figgisin ohjaama yhdysvaltalainen rikosdraama vuodelta 1990. Poliisin korruptiosta kertovan elokuvan pääosissa näyttelevät Richard Gere, Andy Garcia ja Nancy Travis.
Juoni.
Sisäistä tutkimusta Los Angelesin poliisin korruptiosta tekevä poliisitarkastaja Avila (Garcia) kiinnittää huomionsa ylellistä elämää viettävään poliisipäällikkö Peckiin (Gere) ja tämän apulaiseen (Baldwin) ja pääsee jäljille yhteistyöstä huumekauppiaiden kanssa.
Vastaanotto.
"Helsingin Sanomien" Mikael Fräntin mielestä elokuvassa on ohjaaja Figgisille tyypillinen impressionistinen tunnelma. Tarina ei tahdo hänestä päästä alkuun, kunnes lopulta äityy väkivaltaiseksi toiminnaksi. Gere näyttää Fräntistä nauttivan roolistaan ilkeänä paskiaisena. Myös "Video-oppaassa" vuodelta 1994 Bello Romano kirjoitti Geren sopivan hyvin roolinsa, mutta piti elokuvaa muuten varsin rutiininomaisena. Hän antoi elokuvalle kolme tähteä viidestä, mikä vastaa sanallista arviota ”hyvä”.
"The New York Timesin" kriitikot valitsivat elokuvan vuonna 2004 yhdeksi kaikkien aikojen tuhannesta parhaasta maailmassa.
Rung Suriya

Rung Suriya (, 14. heinäkuuta 1969 Thaimaa) on thaimaalainen laulaja. Hän on laulaja elokuvissa ”Rak Jing Hai Ting Nang”, ”Won Phoe Taksin”, ”Rak Nee Thee Seven”
Xerox 820

Xerox 820 oli Xeroxin valmistama 8-bittinen mikrotietokone, joka perustui Ferguson Big Board -suunnitteluun. Ensimmäinen malli julkaistiin vuonna 1981.
Tietokoneen suorituskyky oli vaatimaton sen korkeaan hintaan nähden.
Ensimmäisen mallin seuraaja Xerox 820-II julkaistiin vuonna 1982 ja sen seuraaja Xerox 16/8 vuonna 1983.
Tekniset tiedot.
Koneessa oli Zilog Z80A suoritin 2,5 MHz:n kellotaajuudella ja 64 kilotavua RAM-muistia.
Koneessa oli levykeasema massamuistia varten ja CP/M-käyttöjärjestelmä.
Tietokoneen emolevy oli samassa yksikössä näytön kanssa. Levykeasema oli erillisessä kotelossa.
Osborne 1

Osborne 1 oli Osborne-yhtiön valmistama vuonna 1981 julkaistu tietokone, joka oli maailman ensimmäinen kaupallisesti menestynyt kannettava tietokone. Tietokonetta myytiin ennakoitua enemmän, mutta johdon ja markkinoinnin virheet johtivat tilausten perumiseen ja yhtiön konkurssiin.
Tietokoneeseen on vaikuttanut merkittävästi Xerox PARCissa kehitetty prototyyppi Xerox Notetaker.
Osborne 1 oli ensimmäinen siirrettävä tietokone, jossa oli näyttö ja muut komponentit samassa.
Tietokoneen suunnitteli Lee Felsenstein.
Kaypro-yhtiö perustettiin kilpailemaan Osbornen kanssa.
Tekniset tiedot.
Tietokoneeseen sai valinnaisen akun jolloin sitä pystyi käyttämään ilman verkkovirtaa.
Tietokoneessa oli Zilog Z80 suoritin ja 64 kilotavua RAM-muistia. Massamuistina oli kaksi levykeasemaa ja siinä oli sisäänrakennettu kuvaputkinäyttö. Käyttöjärjestelmä oli CP/M.
Näyttö oli 5 tuuman mustavalkonäyttö, joka näytti 52 merkkiä 24 rivillä.
Distance over Time

Distance over Time on Dream Theaterin 14. studioalbumi, joka julkaistiin 22. helmikuuta 2019. Se debytoi Suomen virallisen listan neljännellä sijalla, sekä fyysisten albumien listan toisella sijalla.
Taustaa.
Verrattuna edeltävään The Astonishing albumiin (2016), Dream Theater päätti tehdä "Distance over Timesta" "tiukan ja keskittyneen" albumin raskaammalla soundilla. "At Wit's End" oli ensimmäinen albumille sävelletty kappale, ja kappaleiden säveltäminen koko albumille vei 18 päivää, mikä tekee Distance over Timesta yhtyeen nopeimmin sävelletyn albumin tähän asti. Yhtye vertasi "Distance over Timen" tekemisen nopeutta ja tyyliä vuoden 2003 Train of Thought-albumiin. Albumi äänitettiin Monticellon kylässä sijaitsevassa mökissä New Yorkin osavaltiossa. 
"Distance over Time" on Dream Theaterin ensimmäinen studioalbumi alle tunnin pituudella sitten vuoden 1992 Images and Wordsin, ja lyhin sitten vuoden 1989 When Dream and Day Unite-debyytin. Se on Dream Theaterin kolmas albumi, jolla yksikään kappale ei ole kymmentä minuuttia pidempi "When Dream and Day Uniten" ja vuoden 2016 "The Astonishingin" jälkeen. Albumi on myös ensimmäinen, jonka kappaleessa on Mike Manginin kirjoittamat sanoitukset.
Eir Aoi

Eir Aoi (, s. 30. marraskuuta 1988 Sapporo, Hokkaido) on japanilainen laulaja, joka löydettiin Nico Nico Douga videopalvelun kautta. Hänet valittiin laulamaan tunnusmusiikki animesarjaan Fate/Zero, joka julkaistiin hänen debyyttisinglellään MEMORIA 19. lokakuuta 2011.
Kadonneen arkin metsästäjät

Kadonneen arkin metsästäjät (engl. "Ooops! Noah is Gone") on belgialais-saksalais-irlantilais-luxemburgialainen tietokoneanimaatiolla toteutettu seikkailuelokuva siitä, mitä tapahtui olennoille, jotka jäivät raamatussa kerrotusta Nooan arkista. 
Suomenkielinen ääni.
Muissa rooleissa: Jarmo Mäkinen, Katja Aakkula &amp; Sasu Moilanen.
Raahen kaupunginvaltuusto

Raahen kaupunginvaltuusto on Raahen ylin päättävä elin. Valtuusto kokoontuu Tapahtumatalo Raahessa sijaitsevassa Fregatti-salissa.
Kaupunginvaltuustossa on 43 valtuutettua. Kaupunginvaltuuston puheenjohtaja on Pekka Poukkula.
Raahen kaupunginvaltuuston valtuustoryhmät vuoden 2025 vaalien jälkeen (suluissa valtuustokauden 2021–2025 paikkamäärä):
Valtuusto.
Valtuutetut 2025–2029.
Kuntavaaleissa 2025 valittiin seuraavat Raahen kaupunginvaltuutetut toimikaudelle 2025–2029 (valitut puolueittain, kunkin ryhmän eniten ääniä saaneet ensin):
Valtuutetut 2021–2025.
Kuntavaaleissa 2021 valittiin seuraavat Raahen kaupunginvaltuutetut toimikaudelle 2021–2025 (valitut puolueittain, kunkin ryhmän eniten ääniä saaneet ensin):
Valtuutetut 2017–2021.
Kuntavaaleissa 2017 valittiin seuraavat Raahen kaupunginvaltuutetut toimikaudelle 2017–2021 (valitut puolueittain, kunkin ryhmän eniten ääniä saaneet ensin):
Valtuutetut 2012–2017.
Kunnallisvaaleissa 2012 valittiin seuraavat Raahen kaupunginvaltuutetut toimikaudelle 2012–2017 (valitut puolueittain, kunkin ryhmän eniten ääniä saaneet ensin):
Lotte Laserstein

Lotte Laserstein (28. marraskuuta 1898 – 21. tammikuuta 1993) oli saksalais-ruotsalainen taidemaalari.
Lotte Laserstein syntyi Preußisch Hollandissa, joka oli pieni kaupunki Itä-Preussissa (nykyisin Pasłęk Puolassa). Hän oli vauraan apteekkari Hugo Lasersteinin ja hänen vaimonsa Metan vanhin tytär. Heillä oli myös toinen tytär Käte (1900–1965). Hänen isänsä kuoli vuonna 1902, jolloin perhe muutti Danzigiin Metan äidin luokse. Vuonna 1912 perhe muutti Berliiniin, missä Lotte aloitti vuonna 1918 filosofian ja taidehistorian opinnot Friedrich Wilhelmin yliopistossa.
Vuosina 1920–1921 hän sai yksityisopetusta taidemaalari Leo von Königin johdolla. Vuosina 1921–1927 hän opiskeli Berliinissä Akademische Hochschule für bildende Künstessä, jossa hänen opettajansa oli Erich Wolfsfeld. Opiskeluitaan hän rahoitti väliaikaisina töinä kuvittajana ja teollisena suunnittelijana. Valmistumisen jälkeen hän osallistui 22 näyttelyyn vuoteen 1931 mennessä. Vuodesta 1933 lähtien hän ei juutalaisena saanut enää osallistua näyttelyihin.
Vuonna 1937 hän muutti Ruotsiin. Hän sai Ruotsin kansalaisuuden menemällä muodollisesti naimisiin ruotsalaisen miehen kanssa. Hän yritti auttaa äitiään ja siskoaan, jotka olivat joutuneet jäämään natsi-Saksaan. Hänen äitinsä kuoli vuonna 1943 Ravensbrückin keskitysleirissä, mutta hänen siskonsa onnistui piilottelemaan natseilta ja selvisi hengissä vielä Berliinin taistelusta. Lotte jatkoi Ruotsissa maalaamista ja piti näyttelyitä 1990-luvulle saakka.
Tezcatlipoca

Tezcatlipoca (nahuatliksi "savuava peili") on Mesoamerikan kansojen, varsinkin asteekkien, jumala. Tezcatlipocan palvonta on alun perin lähtöisin tolteekeilta. Verenhimoisen Tezcatlipocan palvonnan myötä ihmisuhraus tuli osaksi Keski-Amerikan uskonnollisia menoja.
Tezcatlipoca on nuorten soturien suojelusjumala ja pahojen tekojen kostaja, joka kykenee suureen julmuuteen. Joka vuosi hänelle valittiin ihmisuhri, yleensä sotavanki, joka tapettiin repimällä sydän hänen rinnastaan. Yksi Tezcatlipocan lisänimistä on Moyocoya – kaikkivoipa. Tezcatlipoca edustaa tähtiä, yötaivasta, talvea ja pohjoista. Hän on siten Huitzilopochtlin vihollinen. Jaguaari on Tezcatlipocalle pyhitetty eläin, sillä sen pilkullinen turkki muistuttaa yötaivasta.
Tezcatlipocan synnystä on eri versioita. Joidenkin luomiskertomusten mukaan kolmannentoista taivaan jumaläiti tuli raskaaksi ja 400 tähtien jumalaa, jotka olivat kateellisia syntymättömälle lapselle, punoivat juonia tuhotakseen hänet. Heitä kuitenkin pidäteltiin luolassa, kunnes Tezcatlipoca syntyisi täysin varustautuneena ja valmiina tuhoamaan vihollisensa. Tezcatlipocalla oli liittolaisenaan vain sisarensa Coyolxauhqui, ja tämä sai surmansa puhjenneessa taistelussa. Tezcatlipoca sinkosi hänen päänsä taivaalle kuuksi. Toisten kertomusten mukaan Tezcatlipoca oli alkuolentojen Tonacatecuhtlin ja Tonacacihuatlin luomus.
Tezcatlipoca hallitsi ensimmäistä viidestä maailmanajasta, ns. Jaguaariauringon aikaa. Hän on myös kymmenennen ja kolmannentoista taivaan hallitsija. Useissa myyteissä kerrotaan, että Tezcatlipoca karkotti pappiskuningas Quetzalcóatlin keskuspaikastaan Tulasta. Hän olisi myös viekoitellut Quetzalcóatlin syntiin, juopotteluun ja lihalliseen rakkauteen, ja saattanut näin tolteekkien kulta-ajan päätökseen. Tezcatlipoca ja Quetzalcoatl ovatkin usein toistensa vastustajia, mutta he voivat toisaalta tehdä myös yhteistyötä palauttaakseen sirpaleiksi hajonneen maailmankaikkeuden ja herättääkseen viidennen eli nykyisen auringon. Tezcatlipoca muuttui Mixcoatl-Camaxtlin ruumiillistumaksi, "punaiseksi Tezcatlipocaksi", voidakseen luoda tulta. Hän on myös suuri velho joka veti maaemon alkuvesistä valtavan alligaattorin, Cipactilin, hahmossa.
Mies joka osti elämänsä

Mies joka osti elämänsä ("Pasqualino Settebellezze") on Lina Wertmüllerin käsikirjoittama ja ohjaama italialainen draamakomedia vuodelta 1975. Elokuvan nimiosaa, toisen maailmansodan keskitysleiriltä naisten avulla selviytyvää mieshahmoa esittää Wertmüllerin vakionäyttelijä Giancarlo Giannini. Veijaritarina tuotti kaikkien aikojen ensimmäisen naispuoliselle ohjaajalle annetun Oscar-ehdokkuuden parhaasta ohjauksesta.
Vastaanotto.
Elokuva tuotti neljä Oscar-ehdokkuutta, Golden Globe -ehdokkuuden parhaan elokuvan sarjassa sekä neljä ehdokkuutta New York Film Critics Circlen palkintoon.
"Helsingin Sanomien" Paula Talaskivi luonnehti elokuvaa erikoiseksi yhdistelmäksi kitkerää satiiria, irvokkaita hahmoja ja tilanteita sekä terävää ajankuvaa. Saman lehden Helena Ylänen kirjoitti Giancarlo Gianninin yhdessä silmien siristyksessä olevan enemmän ihmistuntemusta kuin monen Hollywood-tähden koko tuotannossa. Wertmüllerin kerronta on hänestä herkkää, nyansoitua ja täynnä rikkaita yksityiskohtia. "Video-oppaassa" vuodelta 1994 Kati Sinisalo luonnehti elokuvaa selviytyjän brutaaliksi tarinaksi, joka on täynnä mustaa huumoria, sadomasokismia ja kammottavia naishahmoja. Hän antoi elokuvalle kolme tähteä viidestä, mikä vastaa sanallista arviota ”hyvä”.
"The New York Timesin" kriitikot valitsivat elokuvan vuonna 2004 yhdeksi kaikkien aikojen tuhannesta parhaasta elokuvasta maailmassa.
Suljettu ovi

Suljettu ovi ("Burnt Offerings") on Dan Curtisin ohjaama yhdysvaltalainen kauhuelokuva vuodelta 1976. Ohjaaja laati sen käsikirjoituksen yhdessä William F. Nolanin kanssa Robert Marascon romaanin pohjalta. Pääosia näyttelevät Karen Black, Oliver Reed, Bette Davis ja Burgess Meredith.
Juoni.
Kolmihenkinen perhe vuokraa iäkkäältä sisarusparilta kesäpaikakseen ison maalaiskartanon, joka hintansa puolesta vaikuttaa liian hyvältä ollakseen totta. Vuokralaisten pitää kuitenkin luvata viedä ruokaa päivittäin yläkerrassa asuvalle sisarusten vanhalle äidille, joka ei sisarusten mukaan koskaan tule huoneestaan ulos. Lomavieraat alkavat käyttäytyä oudosti ymmärtämättä itsekään miksi.
Vastaanotto.
"Suljettu ovi" sai kolme Saturn-palkintoa ja kolme palkintoa myös fantasia- ja kauhuelokuviin erikoistuneilla Sitgesin elokuvajuhlilla Espanjassa.
Yhdysvaltalainen elokuvakriitikko Roger Ebert piti elokuvan suurimpana mysteerinä sitä, miten tällainen kauhukliseiden kokoelma on onnistuttu myymään tuottajille ja nimekkäälle näyttelijäkunnalle. "Helsingin Sanomien" Paula Talaskivi kirjoitti elokuvan psykologisen kauhun käynnistyvän verkkaisesti, mutta vaikuttavan tarinan edetessä oudon voimallisesti. "Video-oppaassa" vuodelta 1994 Bello Romano luonnehti "Suljettua ovea" turhauttavaksi romaanifilmatisoinniksi ja antoi sille yhden tähden viidestä.
Aztlán

Aztlán ("valkoinen maa") on asteekkien myyttinen alkukoti, josta he muinaisina aikoina vaelsivat Meksikon laaksoon. Aztlán sijaitsi myyttien mukaan pohjoisessa, mahdollisesti Pohjois-Meksikon tasangolla tai Pohjois-Amerikan lounaisosissa. Vaikka Aztlán on luultavasti legenda, on viitteitä siitä, että nahuatlkieliä puhuneet metsästäjä-keräilijäheimot muuttivat 1100-luvulla etelämmäs aiemmilta asuinsijoiltaan Pohjois-Meksikon ylätasangolla ja vaikuttivat osaltaan tolteekkien sivilisaation tuhoon.
Aztlán Chicano-liikkeen piirissä.
Meksikolais-yhdysvaltalainen runoilija Alurista otti Aztlánin vuonna 1969 nimitykseksi Yhdysvaltain lounaisosissa asuvien meksikolais-yhdysvaltalaisten eli chicanoiden yhteisölle. Jotkut chicano-activistit, kuten Rodolfo Gonzales, ovat omaksuneet Aztlánin nimeksi hypoteettiselle chicanojen omalle valtiolle lounais-Yhdysvalloissa. Osa chicanoista puolestaan on sitä mieltä, että Yhdysvallat pitää aluetta laittomasti hallussaan, ja että se tulisi palauttaa Meksikolle, jolle se kuului ennen vuonna 1848 solmittua Guadalupe Hidalgon rauhaa.
Andorran parlamentti

Andorran parlamentti eli yleiskokous () on Andorran yksikamarinen parlamentti. Andorran yleiskokouksella on lainsäädännöllinen valta, ja se myös nimittää pääministerin, hyväksyy valtion budjetin sekä tukee ja valvoo hallituksen poliittisia toimia.
Vaalit.
Andorran parlamenttivaalit määritellään pääosin vuoden 1993 perustuslaissa ja vaalilaissa. Lisäksi asiaa käsitellään myös laissa puolueista ja kampanjarahoituksessa sekä laissa julkisesta radiosta ja televisiosta.
Edustajien vaalikausi kestää neljä vuotta. Vaaleissa käytetään kahta erilaista valintajärjestelmää. Puolet edustajista valitaan koko maan kattavasta vaalipiiristä suhteellista vaalitapaa noudattaen. Koko maan vaalipiirissä järjestetään suljettu listavaali. Lisäksi parlamenttiin valitaan kaksi edustajaa jokaisesta seitsemästä kunnasta, joissa toteutetaan enemmistövaalia. Vaaleissa äänioikeutettuja ovat kaikki yli 18-vuotiaat Andorran kansalaiset, joilla on täydet kansalaisoikeudet.
Vuoden 2019 parlamenttivaaleissa äänestysprosentti oli 65 prosenttia. Eniten paikkoja sai Andorran demokraatit, joille meni 11 paikkaa. Muut edustajia saaneet puolueet olivat Sosiaalidemokraattinen puolue (7 paikkaa), Andorran liberaalipuolue (4 paikkaa), Unió Laurediana (2 paikkaa) ja Sosiaalidemokratia ja edistys (2 paikkaa). Lisäksi kaksi paikkaa meni sitoutumattomille.
Karl Truppe

Karl Truppe (9. helmikuuta 1887 Ebenthal, Itävalta-Unkari – 22. helmikuuta 1959 Viktring, Itävalta) oli itävaltalainen taidemaalari. 
Truppe opiskeli Wienin taideakatemiassa. Ensimmäisen maailmansodan aikana hän oli sotamaalari asemapaikkanaan eteläinen rintama. Myöhemmin hän oli konservatiivisena taiteilijana Adolf Hitlerin suosiossa. Hän maalasi maisemia, asetelmia ja muotokuvia muun muassa Hitleristä. Hän oli tunnettu maalari aikoinaan, mutta jäi unohduksiin toisen maailmansodan jälkeen.
Lahjamuotokuva.
C. G. Mannerheim sai Truppen muotokuvan Hitleristä 75-vuotissyntymäpäivälahjaksi, kun Hitler tuli yllätysvierailulle Suomeen. Saksan yhteysupseeri Waldemar Erfurth kertoo päiväkirjassaan, että Mannerheimin lähipiiriltä kysyttiin, millainen lahja ilahduttaisi Mannerheimia. Rudolf Walden ja Erik Heinrichs esittivät, että sopiva olisi taide-esine, jossa olisi Hitlerin omistuskirjoitus. Saksassa päädyttiin Hitlerin muotokuvaan.
Maalauksessa on Hitlerin kasvokuva luonnosmaisella taustalla. Maalaus on kooltaan 46 × 59 senttimetriä. Kehyksen alaosassa lukee:
Luovutus tapahtui Mannerheimin salonkivaunussa, jossa olivat paikalla presidentti Risto Ryti ja Saksan sotamarsalkka Wilhelm Keitel. Maalauksen luovutuksesta ei ole kuvaa, vaikka Hitlerin vierailu Mannerheimin syntymäpäivillä on muuten tallennettu useisiin kuviin. Maalauksesta on tiedotuskomppanian Hugo Sundströmin mustavalkoinen valokuva vuodelta 1942 SA-kuva-arkistossa. Mannerheim-museossa on kaksi kuvaa, joissa oletetaan näkyvän salonkivaunun sohvalla olevan maalauksen kehystä.
Maalaus ei ole koskaan ollut ripustettuna. On arveltu niinkin, että se olisi tuhottu, mutta se on ollut vanerilaatikossa tallessa Mannerheimin kotitalon, nykyisen Mannerheim-museon ullakolla. Museon mukaan sitä ei myöskään tulla asettamaan esille.
Kanadan-kirja

Kanadan-kirja on suomalaisen Akseli Rauanheimon kirjoittama kirja vuodelta 1930. Se toimi ensisijaisesti opaskirjana Suomesta Kanadaan siirtolaisina 1930-luvulla muuttaneille. Rauanheimo julkaisi kirjan toimiessaan Suomen Kanadan-pääkonsulina vuosina 1923–1932.
Rauanheimo esittelee kirjassa Kanadan yleistietoja, Kanadan ja Yhdysvaltojen eroja, siirtolaisuutta Kanadaan sekä eri suomalaisasutuksia Kanadassa. Hän nostaa yhdeksi esimerkiksi Sointulan Brittiläisessä Kolumbiassa. Rauanheimo esittelee myös erilaisia suomalaisille tuttuja kanadalaisia elinkeinoja, kuten maanviljelyä ja kalastusta. Kirja sisältää myös runsaasti kuvia.
Kirja on luettavissa ilmaiseksi Internet Archive -verkkopalvelusta.
Transporno

Transseksuaalinen porno on yksi pornografian genreistä. Useimmat transpornoesiintyjät ovat transnaisia, kuten Bailey Jay ja Sarina Valentina, mutta alalla on myös muunsukupuolisia sekä transmiehiä, kuten Buck Angel. Transnaiset esiintyvät usein miespuolisten partnereiden kanssa, mutta myös naistenvälistä transpornoa on saatavilla.
Palkinnot.
AVN Award Vuoden Transesiintyjä on yksi merkittävimmistä pornoalan palkinnoista transpornoesiintyjille. Transgender Erotica Awards joka tunnettiin aiemmin nimellä Tranny Awards on toinen merkittävä alan palkinto.
Pyhän Pietarin kirkko (Camerton Park)

Pyhän Pietarin kirkko () on 1400-luvulla rakennettu kirkko Somersetissa, Englannissa. Se on Grade I -luokan suojelukohde. Kirkkoa laajennettiin ja korjattiin 1638 ja 1891.
Pietari Topp

Pietari Topp (oik. Peter Jonsson Topp; 1787 – 1869) oli ruotsalainen korpraali, maanviljelijä sekä lukkari, joka toimi pietistisenä herätyssaarnaajana ja kirjojen levittäjänä Ruotsissa ja julkaisi myös useita omia kirjojaan. Hänen kirjansa "Huutavan ääni korvessa" levisi myös suomalaisen herätysliikeväen parissa.
Elämä.
Pietari Topp syntyi vuonna 1787. Hän oli kotoisin Ruotsin Länsi-Götanmaalta ja oli armeijan palveluksessa korpraalin arvoisena. Erottuaan armeijasta hän toimi maanviljelijänä sekä lukkarina Göteborgin hiippakuntaan kuuluvassa Boråsin seurakunnassa, jossa toimi tunnettu herätyssaarnaaja, pastori Otto Hoof. Alueella levinnyt hengellinen herätys veti myös Toppin mukaansa ja hän alkoi Hoofin esimerkkiä noudattaen pitää seuroja sekä levittää Hoofin ja muitten herännäiskirjailijoiden kirjoja. Hän vaelsi pitkiä matkoja kylästä toiseen kuljettaen sotilasrepussaan myytäviä kirjoja. Lisäksi hän kirjoitti itse useita kirjoja, joita hän myös levitti. Hän kuoli 1869.
Kirjallinen tuotanto.
Topp kirjoitti useita hengellisiä kirjoja. Näistä "Tuomiopasuna" ("Domsbasunen") oli suorasanainen kuvaus viimeisestä tuomiosta. "Laulupasuna" puolestaan sisälsi sata valikoitua hengellistä laulua. Niistä suurin osa oli muiden kuin Toppin laatimia. Teos "Kuolemattoman sielun vaarallinen vaellus lyhyen elämän läpi iäisyyteen" oli niin suosittu, että siitä otettiin kuusitoista painosta. Samoin Toppin kirjoista ainoa Suomessa levinnyt, vuonna 1832 ilmestynyt "Huutavan ääni korvessa" oli myös kotimaassaan sen verran suosittu, että siitä otettiin viitisentoista painosta. Henrik Renqvist julkaisi kirjan suomeksi vuonna 1833. Siitä julkaistiin pian uusia painoksia vuosina 1835, 1836, 1840, 1850 ja 1855.
Siurgus Donigala

Siurgus Donigala () on kaupunki ja kunta Italiassa Sardinian hallintoalueella Etelä-Sardinian maakunnassa. Kunnassa on arviolta 1 992 asukasta (vuonna 2016) ja sen pinta-ala on 76,39 neliökilometriä. Se sijaitsee 452 metrin korkeudella merenpinnan yläpuolella.
Soddì

Soddì () on kaupunki ja kunta Italiassa Sardinian hallintoalueella Oristanon maakunnassa. Kunnassa on arviolta 120 asukasta (vuonna 2016) ja sen pinta-ala on 5,24 neliökilometriä. Se sijaitsee 250 metrin korkeudella merenpinnan yläpuolella.
Solarussa

Solarussa () on kaupunki ja kunta Italiassa Sardinian hallintoalueella Oristanon maakunnassa. Kunnassa on arviolta 2 425 asukasta (vuonna 2016) ja sen pinta-ala on 31,86 neliökilometriä. Se sijaitsee 12 metrin korkeudella merenpinnan yläpuolella.
Soleminis

Soleminis () on kaupunki ja kunta Italiassa Sardinian hallintoalueella Etelä-Sardinian maakunnassa. Kunnassa on arviolta 1 874 asukasta (vuonna 2016) ja sen pinta-ala on 12,79 neliökilometriä. Se sijaitsee 200 metrin korkeudella merenpinnan yläpuolella.
Sorgono

Sorgono () on kaupunki ja kunta Italiassa Sardinian hallintoalueella Nuoron maakunnassa. Kunnassa on arviolta 1 671 asukasta (vuonna 2016) ja sen pinta-ala on 56,05 neliökilometriä. Se sijaitsee 700 metrin korkeudella merenpinnan yläpuolella.
Sorradile

Sorradile () on kaupunki ja kunta Italiassa Sardinian hallintoalueella Oristanon maakunnassa. Kunnassa on arviolta 379 asukasta (vuonna 2016) ja sen pinta-ala on 26,34 neliökilometriä. Se sijaitsee 337 metrin korkeudella merenpinnan yläpuolella.
Suelli

Suelli () on kaupunki ja kunta Italiassa Sardinian hallintoalueella Etelä-Sardinian maakunnassa. Kunnassa on arviolta 1 103 asukasta (vuonna 2016) ja sen pinta-ala on 19,20 neliökilometriä. Se sijaitsee 256 metrin korkeudella merenpinnan yläpuolella.
Sorso

Sorso () on kaupunki ja kunta Italiassa Sardinian hallintoalueella Sassarin maakunnassa. Kunnassa on arviolta 14 732 asukasta (vuonna 2016) ja sen pinta-ala on 67,01 neliökilometriä. Se sijaitsee 136 metrin korkeudella merenpinnan yläpuolella.
Stintino

Stintino (, ) on kaupunki ja kunta Italiassa Sardinian hallintoalueella Sassarin maakunnassa. Kunnassa on arviolta 1 623 asukasta (vuonna 2016) ja sen pinta-ala on 59,04 neliökilometriä. Se sijaitsee 9 metrin korkeudella merenpinnan yläpuolella.
Tadasuni

Tadasuni () on kaupunki ja kunta Italiassa Sardinian hallintoalueella Oristanon maakunnassa. Kunnassa on arviolta 152 asukasta (vuonna 2016) ja sen pinta-ala on 5,09 neliökilometriä. Se sijaitsee 180 metrin korkeudella merenpinnan yläpuolella.
Talana (Italia)

Talana () on kaupunki ja kunta Italiassa Sardinian hallintoalueella Nuoron maakunnassa. Kunnassa on arviolta 1 027 asukasta (vuonna 2016) ja sen pinta-ala on 118,68 neliökilometriä. Se sijaitsee 682 metrin korkeudella merenpinnan yläpuolella.
Telti

Telti () on kaupunki ja kunta Italiassa Sardinian hallintoalueella Sassarin maakunnassa. Kunnassa on arviolta 2 304 asukasta (vuonna 2016) ja sen pinta-ala on 83,25 neliökilometriä. Se sijaitsee 326 metrin korkeudella merenpinnan yläpuolella.
Tempio Pausania

Tempio Pausania () on kaupunki ja kunta Italiassa Sardinian hallintoalueella Sassarin maakunnassa. Kunnassa on arviolta 14 159 asukasta (vuonna 2016) ja sen pinta-ala on 210,82 neliökilometriä. Se sijaitsee 566 metrin korkeudella merenpinnan yläpuolella.
Tergu

Tergu () on kaupunki ja kunta Italiassa Sardinian hallintoalueella Sassarin maakunnassa. Kunnassa on arviolta 595 asukasta (vuonna 2016) ja sen pinta-ala on 36,88 neliökilometriä. Se sijaitsee 284 metrin korkeudella merenpinnan yläpuolella.
Terralba

Terralba () on kaupunki ja kunta Italiassa Sardinian hallintoalueella Oristanon maakunnassa. Kunnassa on arviolta 10 257 asukasta (vuonna 2016) ja sen pinta-ala on 49,8 neliökilometriä. Se sijaitsee 12 metrin korkeudella merenpinnan yläpuolella.
Tertenia

Tertenia () on kaupunki ja kunta Italiassa Sardinian hallintoalueella Nuoron maakunnassa. Kunnassa on arviolta 3 936 asukasta (vuonna 2016) ja sen pinta-ala on 117,65 neliökilometriä. Se sijaitsee 129 metrin korkeudella merenpinnan yläpuolella.
Teulada

Teulada () on kaupunki ja kunta Italiassa Sardinian hallintoalueella Etelä-Sardinian maakunnassa. Kunnassa on arviolta 3 604 asukasta (vuonna 2016) ja sen pinta-ala on 246,19 neliökilometriä. Se sijaitsee 50 metrin korkeudella merenpinnan yläpuolella.
Thiesi

Thiesi () on kaupunki ja kunta Italiassa Sardinian hallintoalueella Sassarin maakunnassa. Kunnassa on arviolta 2 986 asukasta (vuonna 2016) ja sen pinta-ala on 63,25 neliökilometriä. Se sijaitsee 461 metrin korkeudella merenpinnan yläpuolella.
Tonara

Tonara () on kaupunki ja kunta Italiassa Sardinian hallintoalueella Nuoron maakunnassa. Kunnassa on arviolta 2 019 asukasta (vuonna 2016) ja sen pinta-ala on 52,02 neliökilometriä. Se sijaitsee 900 metrin korkeudella merenpinnan yläpuolella.
Tiana

Tiana () on kaupunki ja kunta Italiassa Sardinian hallintoalueella Nuoron maakunnassa. Kunnassa on arviolta 499 asukasta (vuonna 2016) ja sen pinta-ala on 19,32 neliökilometriä. Se sijaitsee 564 metrin korkeudella merenpinnan yläpuolella.
Torpè

Torpè () on kaupunki ja kunta Italiassa Sardinian hallintoalueella Nuoron maakunnassa. Kunnassa on arviolta 2 869 asukasta (vuonna 2016) ja sen pinta-ala on 91,5 neliökilometriä. Se sijaitsee 24 metrin korkeudella merenpinnasta.
Tinnura

Tinnura () on kaupunki ja kunta Italiassa Sardinian hallintoalueella Oristanon maakunnassa. Kunnassa on arviolta 245 asukasta (vuonna 2016) ja sen pinta-ala on 3,85 neliökilometriä. Se sijaitsee 328 metrin korkeudella merenpinnan yläpuolella.
Torralba

Torralba () on kaupunki ja kunta Italiassa Sardinian hallintoalueella Sassarin maakunnassa. Kunnassa on arviolta 974 asukasta (vuonna 2016) ja sen pinta-ala on 36,5 neliökilometriä. Se sijaitsee 435 metrin korkeudella merenpinnan yläpuolella.
Tramatza

Tramatza () on kaupunki ja kunta Italiassa Sardinian hallintoalueella Oristanon maakunnassa. Kunnassa on arviolta 977 asukasta (vuonna 2016) ja sen pinta-ala on 16,8 neliökilometriä. Se sijaitsee 19 metrin korkeudella merenpinnan yläpuolella.
Tula (Italia)

Tula () on kaupunki ja kunta Italiassa Sardinian hallintoalueella Sassarin maakunnassa. Kunnassa on arviolta 1 569 asukasta (vuonna 2016) ja sen pinta-ala on 66,19 neliökilometriä. Se sijaitsee 275 metrin korkeudella merenpinnan yläpuolella.
Usellus

Usellus () on kaupunki ja kunta Italiassa Sardinian hallintoalueella Oristanon maakunnassa. Kunnassa on arviolta 773 asukasta (vuonna 2016) ja sen pinta-ala on 35,07 neliökilometriä. Se sijaitsee 289 metrin korkeudella merenpinnan yläpuolella.
Urzulei

Urzulei () on kaupunki ja kunta Italiassa Sardinian hallintoalueella Nuoron maakunnassa. Kunnassa on arviolta 1 231 asukasta (vuonna 2016) ja sen pinta-ala on 129,64 neliökilometriä. Se sijaitsee 511 metrin korkeudella merenpinnan yläpuolella.
Uri (Italia)

Uri () on kaupunki ja kunta Italiassa Sardinian hallintoalueella Sassarin maakunnassa. Kunnassa on arviolta 3 009 asukasta (vuonna 2016) ja sen pinta-ala on 56,81 neliökilometriä. Se sijaitsee 150 metrin korkeudella merenpinnan yläpuolella.
Uras

Uras () on kaupunki ja kunta Italiassa Sardinian hallintoalueella Oristanon maakunnassa. Kunnassa on arviolta 2 856 asukasta (vuonna 2016) ja sen pinta-ala on 39,24 neliökilometriä. Se sijaitsee 23 metrin korkeudella merenpinnan yläpuolella.
Ussana

Ussana () on kaupunki ja kunta Italiassa Sardinian hallintoalueella Etelä-Sardinian maakunnassa. Kunnassa on arviolta 4 198 asukasta (vuonna 2016) ja sen pinta-ala on 32,82 neliökilometriä. Se sijaitsee 97 metrin korkeudella merenpinnan yläpuolella.
Ulassai

Ulassai () on kaupunki ja kunta Italiassa Sardinian hallintoalueella Nuoron maakunnassa. Kunnassa on arviolta 1 457 asukasta (vuonna 2016) ja sen pinta-ala on 122,41 neliökilometriä. Se sijaitsee 775 metrin korkeudella merenpinnan yläpuolella.
Tratalias

Tratalias () on kaupunki ja kunta Italiassa Sardinian hallintoalueella Etelä-Sardinian maakunnassa. Kunnassa on arviolta 1 085 asukasta (vuonna 2016) ja sen pinta-ala on 31 neliökilometriä. Se sijaitsee 17 metrin korkeudella merenpinnan yläpuolella.
Tresnuraghes

Tresnuraghes () on kaupunki ja kunta Italiassa Sardinian hallintoalueella Oristanon maakunnassa. Kunnassa on arviolta 1 159 asukasta (vuonna 2016) ja sen pinta-ala on 31,58 neliökilometriä. Se sijaitsee 257 metrin korkeudella merenpinnan yläpuolella.
Triei

Triei () on kaupunki ja kunta Italiassa Sardinian hallintoalueella Nuoron maakunnassa. Kunnassa on arviolta 1 110 asukasta (vuonna 2016) ja sen pinta-ala on 32,98 neliökilometriä. Se sijaitsee 140 metrin korkeudella merenpinnan yläpuolella.
Trinità d'Agultu e Vignola

Trinità d'Agultu e Vignola () on kaupunki ja kunta Italiassa Sardinian hallintoalueella Sassarin maakunnassa. Kunnassa on arviolta 2 245 asukasta (vuonna 2016) ja sen pinta-ala on 134 neliökilometriä. Se sijaitsee 365 metrin korkeudella merenpinnan yläpuolella.
Tuili

Tuili () on kaupunki ja kunta Italiassa Sardinian hallintoalueella Etelä-Sardinian maakunnassa. Kunnassa on arviolta 1 023 asukasta (vuonna 2016) ja sen pinta-ala on 24,59 neliökilometriä. Se sijaitsee 208 metrin korkeudella merenpinnan yläpuolella.
Ula Tirso

Ula Tirso () on kaupunki ja kunta Italiassa Sardinian hallintoalueella Oristanon maakunnassa. Kunnassa on arviolta 570 asukasta (vuonna 2016) ja sen pinta-ala on 18,85 neliökilometriä. Se sijaitsee 348 metrin korkeudella merenpinnan yläpuolella.